CELEX: 22012D0522
Language: lv
Date: 2012-09-13 00:00:00
Title: 2012/522/ES: ĀKK un ES Vēstnieku komitejas Lēmums Nr. 3/2012 ( 2012. gada 13. septembris ) par desmitā Eiropas Attīstības fonda (EAF) nepiešķirto līdzekļu daļas pārdali ĀKK iekšējai sadarbībai

27.9.2012   
            
            
               LV
            
            
               Eiropas Savienības Oficiālais Vēstnesis
            
            
               L 259/6
            
         ĀKK UN ES VĒSTNIEKU KOMITEJAS LĒMUMS Nr. 3/2012
   (2012. gada 13. septembris)
   par desmitā Eiropas Attīstības fonda (EAF) nepiešķirto līdzekļu daļas pārdali ĀKK iekšējai sadarbībai
   (2012/522/ES)
   ĀKK UN ES VĒSTNIEKU KOMITEJA,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (1) un pirmo reizi grozīts Luksemburgā 2005. gada 25. jūnijā (2), un otro reizi grozīts Vagadugu 2010. gada 22. jūnijā (3) (turpmāk “ĀKK un ES Partnerattiecību nolīgums”), un jo īpaši tā Ib pielikuma 6. punktu,
   tā kā:
   
               (1)
            
            
               Desmitā Eiropas Attīstības fonda (EAF) ĀKK iekšējie atlikušie līdzekļi ir nepietiekami, lai īstenotu plānošanas prasības, kas konstatētas desmitā EAF ĀKK iekšējā starpposma pārskatīšanā.
            
         
               (2)
            
            
               Lai turpinātu ātri un efektīvi reaģēt uz vardarbīgu konfliktu situācijām Āfrikā, nepieciešams papildināt Āfrikas Miera nodrošināšanas fondu.
            
         
               (3)
            
            
               Lai nodrošinātu ES un ĀKK prioritāšu finansējumu, nepieciešamā summa būtu jāpārskaita no desmitā EAF nepiešķirtajiem līdzekļiem uz dotāciju, kas paredzēta ĀKK iekšējai sadarbībai.
            
         
               (4)
            
            
               Būtu lietderīgi, ka ĀKK un ES Vēstnieku komiteja šo lēmumu pieņemtu nekavējoties,
            
         IR PIEŅĒMUSI ŠO LĒMUMU.
   1. pants
   ĀKK iekšējā sadarbība
   No desmitā EAF nepiešķirtajiem līdzekļiem EUR 195 miljonus pārskaita uz dotāciju, kas paredzēta ĀKK iekšējai sadarbībai, saskaņā ar ĀKK un ES Partnerattiecību nolīguma 11., 28., 29. un 30. pantā noteiktajiem mērķiem.
   2. pants
   Lūgums piešķirt finansējumu
   Saskaņā ar ĀKK un ES Partnerattiecību nolīguma IV pielikuma 12.b panta a) punktu ĀKK un ES Vēstnieku komiteja lūdz Komisijai finansēt darbības, ko attiecīgi ierosina ES un ĀKK valstu grupa, proti, pieķirt papildu finansējumu par kopējo summu EUR 100 miljonu apmērā Āfrikas Miera nodrošināšanas fondam, lai atbalstītu Āfrikas Savienības un reģionālo organizāciju centienus risināt drošības problēmas visā Āfrikā.
   Šis lēmums stājas spēkā tā pieņemšanas dienā.
   
      Briselē, 2012. gada 13. septembrī
      
         
            ĀKK un ES Vēstnieku komitejas vārdā –
         
            priekšsēdētājs
         
         D. EVINA ABE’E
      
   
   
      (1)  OV L 317, 15.12.2000., 3. lpp.
   
      (2)  Nolīgums, ar kuru groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (OV L 209, 11.8.2005., 27. lpp.).
   
      (3)  Nolīgums, ar kuru otro reizi groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā un pirmo reizi grozīts Luksemburgā 2005. gada 25. jūnijā (OV L 287, 4.11.2010., 3. lpp.).